# Jurnalul Oficial C 106/2023

| | ISSN 1977-1029 |
| --- | --- |
| Jurnalul Oficial
  al Uniunii Europene | C 106 |
| | |
| Ediţia în limba română | Comunicări şi informări | Anul 6622 martie 2023 |

ISSN 1977-1029

Jurnalul Oficial

al Uniunii Europene

C 106

Ediţia în limba română

Comunicări şi informări

Anul 6622 martie 2023

---

| Cuprins | Pagina |
| --- | --- |
| | II   Comunicări |
| | COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Comisia Europeană |
| 2023/C 106/01 | Nonopoziție la o concentrare notificată (Cazul M.11053 – GROUP CREDIT AGRICOLE / MICHELIN / WATEA) (
  1
  ) | 1 |

Cuprins

Pagina

II   Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

2023/C 106/01

Nonopoziție la o concentrare notificată (Cazul M.11053 – GROUP CREDIT AGRICOLE / MICHELIN / WATEA) (
  1
  )

1

1

---

| | III   Acte pregătitoare |
| --- | --- |
| | BANCA CENTRALĂ EUROPEANĂ |
| 2023/C 106/02 | Avizul Băncii Centrale Europene din 1 februarie 2023 cu privire la o propunere de regulament de modificare a Regulamentului (UE) nr. 260/2012 și a Regulamentului (UE) 2021/1230 în ceea ce privește transferurile credit instant în euro (CON/2023/4) | 2 |

III   Acte pregătitoare

BANCA CENTRALĂ EUROPEANĂ

2023/C 106/02

Avizul Băncii Centrale Europene din 1 februarie 2023 cu privire la o propunere de regulament de modificare a Regulamentului (UE) nr. 260/2012 și a Regulamentului (UE) 2021/1230 în ceea ce privește transferurile credit instant în euro (CON/2023/4)

2

---

| | IV   Informări |
| --- | --- |
| | INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Comisia Europeană |
| 2023/C 106/03 | Rata de schimb a monedei euro – 21 martie 2023 | 6 |

IV   Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

2023/C 106/03

Rata de schimb a monedei euro – 21 martie 2023

6

---

| | V   Anunțuri |
| --- | --- |
| | PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI |
| | Comisia Europeană |
| 2023/C 106/04 | Notificare prealabilă a unei concentrări (Cazul M.11081 – MARCEGAGLIA CARBON STEEL / SIA SEVERSTAL DISTRIBUTION) – Caz care poate face obiectul procedurii simplificate (
  1
  ) | 7 |
| | ALTE ACTE |
| | Comisia Europeană |
| 2023/C 106/05 | Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare | 9 |

V   Anunțuri

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

2023/C 106/04

Notificare prealabilă a unei concentrări (Cazul M.11081 – MARCEGAGLIA CARBON STEEL / SIA SEVERSTAL DISTRIBUTION) – Caz care poate face obiectul procedurii simplificate (
  1
  )

1

7

ALTE ACTE

Comisia Europeană

2023/C 106/05

Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

9

---

| | |
| --- | --- |
| | (1)   Text cu relevanță pentru SEE. |

---

(1)   Text cu relevanță pentru SEE.

1

| RO | |
| --- | --- |

RO

---

II Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

| 22.3.2023 | RO | Jurnalul Oficial al Uniunii Europene | C 106/1 |
| --- | --- | --- | --- |

22.3.2023

RO

Jurnalul Oficial al Uniunii Europene

C 106/1

---

Nonopoziție la o concentrare notificată

(Cazul M.11053 – GROUP CREDIT AGRICOLE / MICHELIN / WATEA)

(Text cu relevanță pentru SEE)

(2023/C 106/01)

La 15 martie 2023, Comisia a decis să nu se opună concentrării notificate menționate mai sus și să o declare compatibilă cu piața internă. Prezenta decizie se bazează pe articolul 6 alineatul (1) litera (b) din Regulamentul (CE) nr. 139/2004 al Consiliului (1). Textul integral al deciziei este disponibil doar în limba engleză și va fi făcut public după ce vor fi eliminate orice secrete de afaceri pe care le-ar putea conține. Va fi disponibil:

| — | pe site-ul internet al Direcției Generale Concurență din cadrul Comisiei, în secțiunea consacrată concentrărilor (http://ec.europa.eu/competition/mergers/cases/). Acest site internet oferă diverse facilități care permit identificarea deciziilor de concentrare individuale, inclusiv întreprinderea, numărul cazului, data și indexurile sectoriale; |
| --- | --- |

—

pe site-ul internet al Direcției Generale Concurență din cadrul Comisiei, în secțiunea consacrată concentrărilor (http://ec.europa.eu/competition/mergers/cases/). Acest site internet oferă diverse facilități care permit identificarea deciziilor de concentrare individuale, inclusiv întreprinderea, numărul cazului, data și indexurile sectoriale;

| — | în format electronic, pe site-ul internet EUR-Lex (http://eur-lex.europa.eu/homepage.html?locale=ro), cu numărul de document 32023M11053. EUR-Lex permite accesul online la legislația europeană. |
| --- | --- |

—

în format electronic, pe site-ul internet EUR-Lex (http://eur-lex.europa.eu/homepage.html?locale=ro), cu numărul de document 32023M11053. EUR-Lex permite accesul online la legislația europeană.

---

(1)  JO L 24, 29.1.2004, p. 1.

---

III Acte pregătitoare

BANCA CENTRALĂ EUROPEANĂ

| 22.3.2023 | RO | Jurnalul Oficial al Uniunii Europene | C 106/2 |
| --- | --- | --- | --- |

22.3.2023

RO

Jurnalul Oficial al Uniunii Europene

C 106/2

---

AVIZUL BĂNCII CENTRALE EUROPENE

din 1 februarie 2023

cu privire la o propunere de regulament de modificare a Regulamentului (UE) nr. 260/2012 și a Regulamentului (UE) 2021/1230 în ceea ce privește transferurile credit instant în euro

(CON/2023/4)

(2023/C 106/02)

Introducere și temei juridic

La 16 și 24 noiembrie 2022, Banca Centrală Europeană (BCE) a primit din partea Consiliului Uniunii Europene și, respectiv, a Parlamentului European solicitări de emitere a unui aviz cu privire la o propunere de regulament al Parlamentului European și al Consiliului de modificare a Regulamentului (UE) nr. 260/2012 și a Regulamentului (UE) 2021/1230 în ceea ce privește transferurile credit instant în euro (1) (denumit în continuare „regulamentul propus”).

Competența BCE de a emite un aviz se întemeiază pe articolul 127 alineatul (4) și pe articolul 282 alineatul (5) din Tratatul privind funcționarea Uniunii Europene, întrucât regulamentul propus conține dispoziții care intră în sfera de competență a BCE în conformitate cu articolul 127 alineatul (2) TFUE și cu articolul 3.1 din Statutul Sistemului European al Băncilor Centrale și al Băncii Centrale Europene, în special în legătură cu misiunea fundamentală a Sistemului European al Băncilor Centrale de a promova buna funcționare a sistemelor de plăți. În conformitate cu articolul 17.5 prima teză din Regulamentul de procedură al Băncii Centrale Europene, Consiliul guvernatorilor adoptă prezentul aviz.

1.   Observații generale

| 1.1 | BCE apreciază foarte mult inițiativa Comisiei Europene de a promova furnizarea și utilizarea plăților instant, definite ca transferuri credit care transferă fonduri în contul de plăți al beneficiarului plății în termen de 10 secunde de la primirea ordinului de plată de la plătitor, în euro în UE. Această inițiativă se corelează cu strategia Eurosistemului privind plățile de mică valoare (2), ale cărei principale elemente sunt următoarele: (a) elaborarea unei soluții paneuropene pentru plățile de mică valoare la punctul de interacțiune; (b) introducerea deplină a plăților instant; (c) îmbunătățirea plăților transfrontaliere în afara UE; și (d) sprijinirea inovării, digitalizării și a unui ecosistem european de plăți. |
| --- | --- |

1.1

| 1.2 | Pentru a promova buna funcționare a sistemelor de plăți, este esențial să se abordeze problemele legate de fragmentarea Zonei unice de plăți în euro (SEPA). În prezent, plățile instant nu sunt furnizate în toate jurisdicțiile SEPA în condiții de egalitate. În acest context, măsurile care armonizează în continuare furnizarea de plăți instant în jurisdicțiile SEPA ar crește posibilitățile de alegere ale consumatorilor și ar promova inovarea, securitatea și autonomia strategică deschisă a plăților europene. În aceeași ordine de idei, ar trebui de asemenea sprijinite măsuri care pot promova eficiența la nivelul SEPA, în măsura în care se asigură conformitatea cu legislația aplicabilă privind protecția datelor. Posibilitatea de a institui soluții paneuropene standardizate și/sau eventual centralizate pentru controlul discrepanțelor, care să fie puse la dispoziție de prestatorii de servicii de plată (PSP) înainte de autorizarea plăților instant sau înainte de creditarea fondurilor în contul beneficiarului, ar trebui analizată în mod util, de exemplu, de către Eurosistem, profitând de poziția sa centrală în sectorul plăților instant, care îi permite să se adreseze tuturor contrapărților relevante. |
| --- | --- |

1.2

| 1.3 | Furnizarea și utilizarea plăților instant au progresat în Uniune după lansarea schemei de transfer credit instant SEPA (SCT Inst) în 2017, dar încă nu au devenit noua normalitate, după cum ar fi fost de așteptat. BCE continuă să încurajeze participanții la piață să pună în aplicare plățile instant la nivel paneuropean și să sprijine adoptarea lor cât mai rapidă de către utilizatorii finali. În noiembrie 2018, BCE a lansat serviciul TARGET de decontare a plăților instant (TARGET Instant Payment Settlement — TIPS), facilitând oferirea de către PSP a plăților instant și decontarea imediată, în mod sigur și în orice moment a acestora. La nivelul anului 2022, toți PSP care aderă la schema SCT Inst și care sunt accesibili în TARGET2 trebuie să fie accesibili și prin TIPS, contribuind la accesibilitatea (sau interoperabilitatea) paneuropeană a PSP care oferă plăți instant la nivelul tehnic, de infrastructură a pieței. |
| --- | --- |

1.3

| 1.4 | BCE ia act de excluderea instituțiilor emitente de monedă electronică (EME) și a instituțiilor de plată (IP), care altfel ar fi obligate să ofere tuturor utilizatorilor serviciilor de plată (USP) ai acestora un serviciu de plată de trimitere și primire de plăți instant, întrucât acestea nu pot participa la sistemele de decontare desemnate în conformitate cu Directiva 98/26/CE a Parlamentului European și a Consiliului (3) (denumită în continuare „Directiva privind caracterul definitiv al decontării”) (4). BCE înțelege că, în cazul în care domeniul de aplicare al Directivei privind caracterul definitiv al decontării este extins pentru a include EME și IP, acești PSP ar trebui atunci de asemenea să îndeplinească cerința de a oferi tuturor USP ai acestora un serviciu de plată de trimitere și primire de plăți instant, întrucât ar participa direct la sistemele de decontare desemnate în temeiul acestei directive.
  BCE sprijină cerința ca PSP afectați să ofere plăți instant la același cost ca plățile neefectuate instant. BCE apreciază de asemenea introducerea unui proces simplificat de verificare a sancțiunilor pentru a depăși modelul actual la nivel de operațiune, fără a reduce eficacitatea examinării sancțiunilor. În plus, BCE sprijină propunerea de introducere a unui serviciu de detectare a discrepanțelor dintre numărul internațional de cont bancar (IBAN) al beneficiarului plății și numele său. Un astfel de serviciu are potențialul de a reduce erorile și frauda în materie de plăți instant. Cu toate acestea, un comision aferent acestui serviciu ar putea fi disuasiv și, împreună cu dispoziția referitoare la posibilitatea de neparticipare, poate conduce la o utilizare scăzută a acestei protecții suplimentare pentru plătitori, impunând totodată cheltuieli de investiții pentru dezvoltarea acestui serviciu de către PSP. Cerințele referitoare la modalitatea de punere în aplicare a serviciului de control al discrepanțelor nu sunt excesiv de normative, ceea ce oferă flexibilitatea necesară pentru ca piața să dezvolte soluții. Cu toate acestea, o abordare armonizată ar preveni apariția unor potențiale probleme legate de fragmentare. De asemenea, este important să se acorde suficient timp pentru ca piața să dezvolte și să pună în aplicare măsuri corespunzătoare care nu afectează viteza plăților instant, deoarece aceasta ar putea îngreuna introducerea acestora la punctul de vânzare. |
| --- | --- |

1.4

BCE sprijină cerința ca PSP afectați să ofere plăți instant la același cost ca plățile neefectuate instant. BCE apreciază de asemenea introducerea unui proces simplificat de verificare a sancțiunilor pentru a depăși modelul actual la nivel de operațiune, fără a reduce eficacitatea examinării sancțiunilor. În plus, BCE sprijină propunerea de introducere a unui serviciu de detectare a discrepanțelor dintre numărul internațional de cont bancar (IBAN) al beneficiarului plății și numele său. Un astfel de serviciu are potențialul de a reduce erorile și frauda în materie de plăți instant. Cu toate acestea, un comision aferent acestui serviciu ar putea fi disuasiv și, împreună cu dispoziția referitoare la posibilitatea de neparticipare, poate conduce la o utilizare scăzută a acestei protecții suplimentare pentru plătitori, impunând totodată cheltuieli de investiții pentru dezvoltarea acestui serviciu de către PSP. Cerințele referitoare la modalitatea de punere în aplicare a serviciului de control al discrepanțelor nu sunt excesiv de normative, ceea ce oferă flexibilitatea necesară pentru ca piața să dezvolte soluții. Cu toate acestea, o abordare armonizată ar preveni apariția unor potențiale probleme legate de fragmentare. De asemenea, este important să se acorde suficient timp pentru ca piața să dezvolte și să pună în aplicare măsuri corespunzătoare care nu afectează viteza plăților instant, deoarece aceasta ar putea îngreuna introducerea acestora la punctul de vânzare.

2.   Observații specifice

2.1   Termeni definiți

Anumiți termeni definiți în regulamentul propus (a) pot necesita alinierea la cei utilizați în Directiva (UE) 2015/2366 a Parlamentului European și a Consiliului (5) (denumită în continuare „Directiva privind serviciile de plată”, DSP2) și (b) pot impune modificări ale Directivei 2014/92/UE a Parlamentului European și a Consiliului (6) (denumită în continuare „Directiva privind conturile de plăți”, DCP) și ale Directivei (UE) 2019/882 a Parlamentului European și a Consiliului (7) (denumită în continuare „Actul european privind accesibilitatea”, AEA). Mai precis, definiția „codului de identificare a contului de plăți”, astfel cum a fost introdusă în regulamentul propus, ar fi aceeași ca cea a „codului unic de identificare” definit în DSP2 (8). BCE sugerează ca, având în vedere aceasta, legiuitorul Uniunii să ia în considerare utilizarea aceleiași terminologii în regulamentul propus. De asemenea, „transfer credit” este un termen deja definit în DCP (9). BCE propune ca, din motive de consecvență, această definiție să fie aliniată la definiția „transferului credit instant” introdusă de regulamentul propus. În această privință, DCP (10) evidențiază necesitatea de a asigura alinierea definițiilor cuprinse în aceasta la cele cuprinse în DSP2 și în Regulamentul (UE) nr. 260/2012 al Parlamentului European și al Consiliului (11). În plus, AEA conține o definiție a „terminalului de plată” cu un sens similar celui de „interfață a USP” introdus de regulamentul propus. BCE sugerează ca legiuitorul Uniunii să ia în considerare modificarea AEA pentru a alinia definiția „terminalului de plată” la cea a „interfeței USP”. În sfârșit, pentru a asigura o coerență sistematică, este important să se ia în considerare termenii introduși de regulamentul propus în contextul modificărilor viitoare ale DSP2.

2.2   Discrepanțe între numele beneficiarului plății și codul de identificare a contului său de plăți

Potrivit expunerii de motive care însoțește regulamentul propus, PSP pot percepe un comision suplimentar pentru serviciul de detectare a discrepanțelor dintre numele beneficiarului plății și codul de identificare a contului său de plăți (12). Un comision suplimentar pentru detectarea discrepanțelor ar putea, pe de o parte, să aibă un efect disuasiv asupra USP, ceea ce ar putea să nu încurajeze furnizarea și utilizarea plăților instant. Pe de altă parte, în contextul plăților instant, acest serviciu de control al discrepanțelor este esențial. Din acest motiv, regulamentul propus ar trebui modificat pentru a evita ca USP fie să nu utilizeze plăți instant, fie să nu participe la serviciul de control al discrepanțelor din cauza comisioanelor aferente acestuia. Indiferent de utilizarea serviciului de către USP, regulamentul propus obligă PSP să ofere serviciul, impunând costuri de investiții. În anumite state membre (de exemplu, în Țările de Jos), un control obligatoriu al numărului IBAN în raport cu numele beneficiarului plății există deja, fiind oferit de toți PSP pentru numerele IBAN ale conturilor locale, fără taxe suplimentare. O abordare armonizată a unor astfel de controale IBAN la nivelul SEPA poate fi benefică și mai eficientă din punctul de vedere al costurilor, putând conduce, de exemplu, la introducerea unui sistem comun și/sau la furnizarea centralizată a serviciului.

2.3   Verificarea plăților instant în privința unor sancțiuni ale Uniunii

PSP afectați trebuie să efectueze controale de verificare cu privire la sancțiunile Uniunii imediat după intrarea în vigoare a oricăror măsuri restrictive adoptate în conformitate cu articolul 215 TFUE (13). În această privință, BCE ar dori să evidențieze trei aspecte.

În primul rând, regulamentul propus nu exonerează PSP relevant de obligația de a respecta sancțiunile naționale relevante aplicate unei persoane, organizații sau entități relevante.

În al doilea rând, măsurile restrictive adoptate în conformitate cu articolul 215 TFUE pot intra în vigoare la data publicării în Jurnalul Oficial al Uniunii Europene sau în ziua următoare datei publicării lor. Pentru a asigura că aceste măsuri restrictive sunt aplicate în mod prompt de către PSP afectați, BCE sugerează ca PSP afectați să fie obligați să efectueze astfel de verificări imediat după publicarea măsurilor restrictive în Jurnalul Oficial (iar nu imediat după intrarea în vigoare), facilitând respectarea în toate cazurile în care data intrării în vigoare este ulterioară celei a publicării.

În al treilea rând și pentru a asigura securitatea juridică, BCE este conștientă de rolul potențial benefic pe care identificatorii entităților juridice (LEI) îl pot juca în contextul controalelor de verificare cu privire la sancțiunile Uniunii și/sau ca un standard global de identificare pentru contrapărți în ceea ce privește serviciul de control al discrepanțelor. Ultimele orientări ale Consiliului European al Plăților (CEP) referitoare la migrația planificată, până în noiembrie 2023, a cadrelor de reglementare a schemelor de plată CEP la versiunea din 2019 a standardului de mesagerie ISO 20022 preconizează LEI ca identificatori alternativi pentru o parte „non-privată” (14). Aceasta ar aborda obstacolele tehnice de la nivelul schemei de plată CEP. Deși utilizarea LEI depinde de introducerea lor mai largă, includerea unei trimiteri la utilizarea potențială a LEI în dispoziția propusă privind verificarea sancțiunilor ar arăta că Uniunea Europeană sprijină utilizarea și promovarea acestui standard global.

2.4   Proceduri de constatare a încălcărilor

Pentru a preveni un scenariu în care perioada de nefuncționare planificată a schemei SCT Inst ar conduce în mod accidental la încălcarea de către PSP a dreptului Uniunii, BCE sugerează includerea unei rezerve în regulamentul propus. În consecință, BCE propune exceptarea PSP de la procedurile de constatare a încălcărilor în scenariul excepțional în care schema SCT Inst nu este disponibilă o scurtă perioadă de timp, cu aprobarea organismului respectiv de guvernanță al acesteia, împiedicând astfel procesarea plăților instant.

În cazul în care BCE recomandă modificarea regulamentului propus, propunerile de redactare specifice însoțite de o explicație în acest sens se regăsesc într-un document tehnic de lucru separat. Documentul tehnic de lucru este disponibil în limba engleză pe EUR-Lex.

Adoptat la Frankfurt pe Main, 1 februarie 2023.

Președinta BCE

Christine LAGARDE

---

(1)  COM(2022) 546 final.

1

(2)  A se vedea strategia Eurosistemului privind plățile de mică valoare, disponibilă pe website-ul BCE, la adresa www.ecb.europa.eu.

2

(3)  Directiva 98/26/CE a Parlamentului European și a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare (JO L 166, 11.6.1998, p. 45).

3

(4)  Articolul 1 punctul (2) din regulamentul propus.

4

(5)  Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35).

5

(6)  Directiva 2014/92/UE a Parlamentului European și a Consiliului din 23 iulie 2014 privind comparabilitatea comisioanelor aferente conturilor de plăți, schimbarea conturilor de plăți și accesul la conturile de plăți cu servicii de bază (JO L 257, 28.8.2014, p. 214).

6

(7)  Directiva (UE) 2019/882 a Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor (JO L 151, 7.6.2019, p. 70).

7

(8)  A se vedea articolul 4 punctul 33 din DSP2.

8

(9)  A se vedea articolul 2 punctul 20 din DCP.

9

(10)  A se vedea considerentul (14) al DCP.

10

(11)  Regulamentul (UE) nr. 260/2012 al Parlamentului European și al Consiliului din 14 martie 2012 de stabilire a cerințelor tehnice și comerciale aplicabile operațiunilor de transfer de credit și de debitare directă în euro și de modificare a Regulamentului (CE) nr. 924/2009 (JO L 94, 30.3.2012, p. 22).

11

(12)  A se vedea pagina 10 din expunerea de motive la regulamentul propus.

12

(13)  A se vedea articolul 1 punctul 2 din regulamentul propus.

13

(14)  A se vedea orientările disponibile pe website-ul CEP, la adresa www.europeanpaymentscouncil.eu.

14

---

IV Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

| 22.3.2023 | RO | Jurnalul Oficial al Uniunii Europene | C 106/6 |
| --- | --- | --- | --- |

22.3.2023

RO

Jurnalul Oficial al Uniunii Europene

C 106/6

---

Rata de schimb a monedei euro (1)

21 martie 2023

(2023/C 106/03)

1 euro =

| | Moneda | Rata de schimb |
| --- | --- | --- |
| USD | dolar american | 1,0776 |
| JPY | yen japonez | 142,63 |
| DKK | coroana daneză | 7,4465 |
| GBP | lira sterlină | 0,88033 |
| SEK | coroana suedeză | 11,0990 |
| CHF | franc elvețian | 0,9970 |
| ISK | coroana islandeză | 150,10 |
| NOK | coroana norvegiană | 11,3125 |
| BGN | leva bulgărească | 1,9558 |
| CZK | coroana cehă | 23,846 |
| HUF | forint maghiar | 391,58 |
| PLN | zlot polonez | 4,6998 |
| RON | leu românesc nou | 4,9225 |
| TRY | lira turcească | 20,5035 |
| AUD | dolar australian | 1,6136 |
| CAD | dolar canadian | 1,4726 |
| HKD | dolar Hong Kong | 8,4547 |
| NZD | dolar neozeelandez | 1,7412 |
| SGD | dolar Singapore | 1,4392 |
| KRW | won sud-coreean | 1 406,34 |
| ZAR | rand sud-african | 19,9659 |
| CNY | yuan renminbi chinezesc | 7,4058 |
| IDR | rupia indoneziană | 16 490,75 |
| MYR | ringgit Malaiezia | 4,8196 |
| PHP | peso Filipine | 58,485 |
| RUB | rubla rusească | |
| THB | baht thailandez | 36,929 |
| BRL | real brazilian | 5,6491 |
| MXN | peso mexican | 20,1454 |
| INR | rupie indiană | 89,0308 |

Moneda

Rata de schimb

USD

dolar american

1,0776

JPY

yen japonez

142,63

DKK

coroana daneză

7,4465

GBP

lira sterlină

0,88033

SEK

coroana suedeză

11,0990

CHF

franc elvețian

0,9970

ISK

coroana islandeză

150,10

NOK

coroana norvegiană

11,3125

BGN

leva bulgărească

1,9558

CZK

coroana cehă

23,846

HUF

forint maghiar

391,58

PLN

zlot polonez

4,6998

RON

leu românesc nou

4,9225

TRY

lira turcească

20,5035

AUD

dolar australian

1,6136

CAD

dolar canadian

1,4726

HKD

dolar Hong Kong

8,4547

NZD

dolar neozeelandez

1,7412

SGD

dolar Singapore

1,4392

KRW

won sud-coreean

1 406,34

ZAR

rand sud-african

19,9659

CNY

yuan renminbi chinezesc

7,4058

IDR

rupia indoneziană

16 490,75

MYR

ringgit Malaiezia

4,8196

PHP

peso Filipine

58,485

RUB

rubla rusească

THB

baht thailandez

36,929

BRL

real brazilian

5,6491

MXN

peso mexican

20,1454

INR

rupie indiană

89,0308

---

(1)  Sursă: rata de schimb de referință publicată de către Banca Centrală Europeană.

---

V Anunțuri

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

| 22.3.2023 | RO | Jurnalul Oficial al Uniunii Europene | C 106/7 |
| --- | --- | --- | --- |

22.3.2023

RO

Jurnalul Oficial al Uniunii Europene

C 106/7

---

Notificare prealabilă a unei concentrări

(Cazul M.11081 – MARCEGAGLIA CARBON STEEL / SIA SEVERSTAL DISTRIBUTION)

Caz care poate face obiectul procedurii simplificate

(Text cu relevanță pentru SEE)

(2023/C 106/04)

1.

Notificarea vizează următoarele întreprinderi:

| — | Marcegaglia Carbon Steel S.p.A („Marcegaglia”, Italia), controlată în ultimă instanță de grupul Marcegaglia, |
| --- | --- |

—

Marcegaglia Carbon Steel S.p.A („Marcegaglia”, Italia), controlată în ultimă instanță de grupul Marcegaglia,

| — | SIA Severstal Distribution („SSD”, Letonia), împreună cu cele două filiale ale sale, Severstal Distribution Spzoo (Polonia) și Severstal Distribution OOO (Ucraina), controlată în ultimă instanță de dl Alexey Alexandrovich Mordashov, prin intermediul entității ruse Severgroup. |
| --- | --- |

—

SIA Severstal Distribution („SSD”, Letonia), împreună cu cele două filiale ale sale, Severstal Distribution Spzoo (Polonia) și Severstal Distribution OOO (Ucraina), controlată în ultimă instanță de dl Alexey Alexandrovich Mordashov, prin intermediul entității ruse Severgroup.

Marcegaglia va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întreprinderii SSD.

Concentrarea se realizează prin achiziționare de acțiuni.

2.

| — | Marcegaglia este un grup industrial italian deținut de o familie, care își desfășoară activitatea în sectorul siderurgic, cu accent pe comercializarea și prelucrarea oțelului. Întreprinderea fabrică în principal produse din oțel carbon, dar și, într-o măsură mai mică, produse plate și lungi din oțel inoxidabil; |
| --- | --- |

—

Marcegaglia este un grup industrial italian deținut de o familie, care își desfășoară activitatea în sectorul siderurgic, cu accent pe comercializarea și prelucrarea oțelului. Întreprinderea fabrică în principal produse din oțel carbon, dar și, într-o măsură mai mică, produse plate și lungi din oțel inoxidabil;

| — | SSD este un furnizor leton de produse siderurgice importate, care își desfășoară activitatea în domeniul tratării și acoperirii metalelor și al vânzării angro de metale și minereuri metalice. Unicul acționar al SIA Severstal Distribution este PAO Severstal (denumit în continuare „vânzătorul”), o societate minieră rusă integrată vertical care desfășoară activități în sectorul siderurgic și în sectoarele conexe acestuia, cu active importante în Rusia și cu investiții în alte regiuni. |
| --- | --- |

—

SSD este un furnizor leton de produse siderurgice importate, care își desfășoară activitatea în domeniul tratării și acoperirii metalelor și al vânzării angro de metale și minereuri metalice. Unicul acționar al SIA Severstal Distribution este PAO Severstal (denumit în continuare „vânzătorul”), o societate minieră rusă integrată vertical care desfășoară activități în sectorul siderurgic și în sectoarele conexe acestuia, cu active importante în Rusia și cu investiții în alte regiuni.

3.

În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr. 139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.

4.

Observațiile trebuie să parvină Comisiei în termen de cel mult 10 zile de la data publicării prezentei. Trebuie menționată întotdeauna următoarea referință:

M.11081 – MARCEGAGLIA CARBON STEEL / SIA SEVERSTAL DISTRIBUTION

Observațiile pot fi trimise Comisiei prin e-mail sau prin poștă. Vă rugăm să utilizați datele de contact de mai jos:

E-mail: COMP-MERGER-REGISTRY@ec.europa.eu

Adresă poștală:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  JO L 24, 29.1.2004, p. 1 („Regulamentul privind concentrările economice”).

1

(2)  JO C 366, 14.12.2013, p. 5.

2

---

ALTE ACTE

Comisia Europeană

| 22.3.2023 | RO | Jurnalul Oficial al Uniunii Europene | C 106/9 |
| --- | --- | --- | --- |

22.3.2023

RO

Jurnalul Oficial al Uniunii Europene

C 106/9

---

Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2023/C 106/05)

Prezenta publicare conferă dreptul de opoziție la cererea de înregistrare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1), în termen de trei luni de la data prezentei publicări.

DOCUMENT UNIC

„Edremit Zeytinyağı”

Nr. UE: PDO-TR-02783 - 5.7.2021

DOP ( X) IGP ( )

1.   Denumirea (denumirile) [a(le) DOP sau IGP]

„Edremit Zeytinyağı”

2.   Statul membru sau țara terță

Turcia

3.   Descrierea produsului agricol sau alimentar

3.1.   Tipul de produs (a se vedea anexa XI)

Clasa 1.5. Uleiuri și grăsimi (unt, margarină, ulei etc.)

3.2.   Descrierea produsului căruia i se aplică denumirea de la punctul 1

„Edremit Zeytinyağı” este un ulei de măsline natural extravirgin produs din măsline Edremit cultivate în aria geografică delimitată. Proprietățile chimice ale „Edremit Zeytinyağı” sunt specificate în tabelul de mai jos.

| Compuși | Cantitate |
| --- | --- |
| Conținut scăzut de acizi grași liberi | ≤0,8 % ca acid oleic |
| Conținut scăzut de α tocoferol | 150-250 mg/kg |
| Nivel scăzut de compuși fenolici totali | 100-200 mg/kg |
| Conținut total de desmetilsteroli (campesterol, clerosterol, β-sitosterol, Δ5-avenasterol și β-sitosterol aparent) ridicat | 2 000 -3 000  mg/kg |

Compuși

Cantitate

Conținut scăzut de acizi grași liberi

≤0,8 % ca acid oleic

Conținut scăzut de α tocoferol

150-250 mg/kg

Nivel scăzut de compuși fenolici totali

100-200 mg/kg

Conținut total de desmetilsteroli (campesterol, clerosterol, β-sitosterol, Δ5-avenasterol și β-sitosterol aparent) ridicat

2 000 -3 000  mg/kg

„Edremit Zeytinyağı” are proprietățile senzoriale specificate în continuare. Este caracterizat de:

| — | arome de flori de primăvară și de iarbă verde, însă pot fi sesizate și note de migdale verzi și mere galbene; |
| --- | --- |

—

arome de flori de primăvară și de iarbă verde, însă pot fi sesizate și note de migdale verzi și mere galbene;

| — | intensitate a atributului fructat (mediana <3,0) delicată sau medie (3,0 < mediana<6,0), |
| --- | --- |

—

intensitate a atributului fructat (mediana <3,0) delicată sau medie (3,0 < mediana<6,0),

| — | atribut fructat copt în cazul recoltei mature și variate; |
| --- | --- |

—

atribut fructat copt în cazul recoltei mature și variate;

| — | intensitatea atributului amar delicată (mediana <3,0). În perioada de început a recoltării, gustul amar este sesizat la un nivel moderat (3 <mediana <6,0); |
| --- | --- |

—

intensitatea atributului amar delicată (mediana <3,0). În perioada de început a recoltării, gustul amar este sesizat la un nivel moderat (3 <mediana <6,0);

| — | atribut picant delicat (mediana <3,0); în perioada de început a recoltării, atributul picant este sesizat la un nivel moderat (3<mediana<6,0); |
| --- | --- |

—

atribut picant delicat (mediana <3,0); în perioada de început a recoltării, atributul picant este sesizat la un nivel moderat (3<mediana<6,0);

| — | culoarea variază de la galben-auriu la verde-închis, în funcție de gradul de coacere; |
| --- | --- |

—

culoarea variază de la galben-auriu la verde-închis, în funcție de gradul de coacere;

| — | grad ridicat de fluiditate. |
| --- | --- |

—

grad ridicat de fluiditate.

3.3.   Hrană pentru animale (doar în cazul produselor de origine animală) și materii prime (doar în cazul produselor prelucrate)

„Edremit Zeytinyağı” este produs numai din măsline Edremit cultivate în mod specific în aria geografică delimitată. Amestecul de oricare alte soiuri în afară de Edremit în recoltă nu poate depăși 2 %.

3.4.   Etape specifice ale producției care trebuie să se desfășoare în aria geografică delimitată

Toate procesele (cultivarea, recoltarea, separarea de frunze, spălarea, zdrobirea, malaxarea și extracția) trebuie să se desfășoare în aria geografică delimitată specificată la punctul 4.

3.5.   Norme specifice privind felierea, răzuirea, ambalarea etc. ale produsului la care se referă denumirea înregistrată

Produsele cu greutatea cuprinsă între 0,25 kg și 18 kg pot fi prezentate în ambalaje de uz alimentar.

3.6.   Norme specifice privind etichetarea produsului la care se referă denumirea înregistrată

Etichetele trebuie să conțină următoarele elemente:

| — | denumirea de origine „Edremit Zeytinyağı”, |
| --- | --- |

—

denumirea de origine „Edremit Zeytinyağı”,

| — | denumirea comercială și adresa sau denumirea scurtă și adresa sau marca înregistrată a producătorului, |
| --- | --- |

—

denumirea comercială și adresa sau denumirea scurtă și adresa sau marca înregistrată a producătorului,

| — | logoul DOP al Uniunii Europene, |
| --- | --- |

—

logoul DOP al Uniunii Europene,

| — | următorul logo: |
| --- | --- |

—

următorul logo:

Image 1

| — | holograma oficială, dovada autenticității produsului. |
| --- | --- |

—

holograma oficială, dovada autenticității produsului.

Image 2

4.   Delimitarea concisă a ariei geografice

Regiunea geografică în care este produs oficial „Edremit Zeytinyağı” include districtele Edremit și Havran din provincia Balikesir. Este vorba despre o suprafață de aproximativ 224 580 de decari, înconjurată de munții Kaz în nord, de râul Mıhlı, care reprezintă granița dintre Edremit și Çanakkale, în vest, de districtul Havran în est și de districtul Burhaniye, care este tot un district din provincia Balıkesir.

5.   Legătura cu aria geografică

Specificitatea ariei geografice

Măslinii se cultivă în mod tradițional în Golful Edremit. Verile sunt fierbinți, caracteristice climatului mediteraneean, care predomină în Golful Edremit, fiind importante pentru accelerarea activităților fiziologice ale măslinilor și dezvoltarea fructelor. În acest sens, valori precum 27 °C înregistrate în cea mai caldă lună sunt ideale pentru creșterea măslinelor. Faptul că temperaturile medii se situează în jurul acestor valori în Golful Edremit are o contribuție favorabilă la creșterea măslinelor.

Zăpada care cade iarna în munții Kaz și Madra alimentează, atunci când se topește, apele subterane. Datorită acestor rezerve de apă și compoziției solului, care are capacitatea de a reține apa, măslinii beneficiază de cantitatea de apă necesară. În plus, regiunea este caracterizată de un regim pluviometric adecvat, echilibrat, ceea ce reprezintă unul dintre factorii determinați în acest sens. Cantitatea de precipitații variază între 600 și 700 kg/m2.

Caracteristicile geomorfologice au un rol important în definirea condițiilor climatice ale ariei. Aerul rece, bogat în oxigen, din munți circulă către pantele situate către mare (înalte de 50-250 m), văile și canioanele înguste și adânci răcoresc culturile de măslini, ceea ce are ca rezultat dezvoltarea pe aceste pante a unor măsline de calitate superioară. O situație similară se întâlnește și în zonele dintre muntele Madra și Golful Edremit. Importante sunt și caracteristicile mediteraneene ale solului regiunii, cu un interval ideal de valori ale pH-ului (6,5-8,5), care este propice pentru creșterea măslinilor și obținerea unor măsline și, în consecință, și a unui ulei de măsline de calitate superioară.

Datorită deopotrivă efectelor de răcire ale vânturilor regionale, care încetinesc maturarea măslinelor, și ale irigării corespunzătoare, pe de o parte, și condițiilor edafice adecvate, fructul de măslină crește și ia forma rotundă caracteristică a soiului de măsline Edremit, care dezvoltă o pieliță fină, dar rezistentă, și un sâmbure cu suprafața netedă. Pielița rezistentă împiedică deteriorarea fructelor care duce la aciditatea ridicată, în timp ce pielița fină favorizează extragerea uleiului de măsline din fruct în timpul zdrobirii și malaxării.

Clima

Datorită acestor condiții de mediu (sol/climă/vânt/rezerve de apă), măslinii sunt afectați mai puțin de stres. Cu cât nivelul de stres al măslinilor este mai scăzut, cu atât sunt mai pronunțate aroma de iarbă și aroma caracteristică de flori de primăvară ale uleiului „Edremit Zeytinyağı”. Produsul capătă totodată fluiditatea ridicată specifică, fiind descris ca „lichid ca apa”. Aceste proprietăți diferențiază „Edremit Zeytinyağı” produs în Golful Edremit de produsele obținute în alte zone în care se cultivă măslini.

Factorii umani

Orașul Edremit este o așezare umană veche de peste 3 000 de ani. Grație condițiilor naturale, cultivarea măslinilor și producția de ulei de măsline au devenit activitatea agricolă principală din regiune. Tradiția îndelungată a producției de ulei de măsline din zonă a dus, de asemenea, la apariția a numeroase unități de producție a uleiului de măsline în regiune.

Recoltarea măslinelor începe la jumătatea lunii octombrie și continuă până la sfârșitul lunii decembrie. Măslinele sunt recoltate cu grijă pentru a nu se deteriora fructele. Într-un interval de 10 ore după recoltare, măslinele sunt prelucrate și se obține „Edremit Zeytinyağı”. Pentru a nu se altera proprietățile senzoriale ale produsului, se recomandă ca temperatura pulpei să nu depășească 27 oC în timpul procesului de extracție a uleiului și ca zdrobirea și malaxarea măslinelor să nu depășească în total, ca durată, 45 de minute. Temperaturile de depozitare trebuie să fie în jur de 18 °C. Datorită acestor condiții de prelucrare, conținutul de acizi grași liberi (< 0,8 % ca acid oleic) se menține scăzut. Recoltarea cu grijă a măslinelor și prelucrarea rapidă sunt esențiale pentru menținerea unui conținut scăzut de acizi grași liberi.

Pe lângă prelucrarea rapidă, producătorii de „Edremit Zeytinyağı” sunt atenți la temperatura de extracție (≤ 27°C), la timpul de malaxare (≤ 45 min) și la temperatura de depozitare (~18°C, contactul limitat cu aerul sau lipsa contactului cu aerul).

Specificitatea produsului

Produsul are aromă de unul sau mai multe fructe (migdală verde, măr galben, flori, note de iarbă verde care sunt descrise și ca amintind de mirosul florilor de primăvară). În comparație cu alte uleiuri de măsline prelucrate în sudul Mării Egee, „Edremit Zeytinyağı” are un conținut redus de α-tocoferol (150-250 mg/kg) și un nivel scăzut de compuși fenolici totali (100-200 mg/kg), însă un conținut total de desmetilsteroli (campesterol, clerosterol, β-sitosterol, Δ5-avenasterol și β-sitosterol aparent) ridicat (2 000-3 000 mg/kg). Datorită prelucrării rapide, „Edremit Zeytinyağı” are un conținut scăzut de acizi grași liberi (≤ 0,8 % ca acid oleic).

Legătura cauzală

Produsul „Edremit Zeytinyağı” se caracterizează prin prezența soiului Edremit, care este bine stabilit în zonă, aproape toți măslinii aparținând acestui soi. Prezența sa dominantă contribuie la compoziția chimică a uleiului.

Vânturile care bat dinspre munții Kaz și Madra au un efect de răcire asupra măslinilor de pe pante, ducând la maturarea lentă a măslinelor și la dezvoltarea unei pielițe fine, dar rezistente. Compoziția solului, cu un conținut ridicat de argilă, asigură măslinilor umiditate. Precipitațiile anuale, atât cele sub formă de ploaie, cât și zăpezile, asigură necesarul de irigare, care determină scăderea riscului de secetă și dezvoltarea deplină a fructelor de măsline. Aceste condiții au ca rezultat o fluiditate ridicată specifică și aromele caracteristice (migdală verde, măr galben, flori, iarbă verde) ale „Edremit Zeytinyağı”.

Datorită condițiilor microclimatice determinate de topografie, măslinele se coc mai încet decât cele cultivate în sudul regiunii Mării Egee sau Mediterane, conferind atuuri produsului „Edremit Zeytinyağı” în comparație cu alte produse similare, având în vedere conținutul său redus de α-tocoferol și nivelul scăzut de compuși fenolici totali, dar și conținutul total de desmetilsteroli (campesterol, clerosterol, β-sitosterol, Δ5-avenasterol și β-sitosterol aparent) ridicat.

Trimitere la publicarea caietului de sarcini

—

---

(1)  JO L 343, 14.12.2012, p. 1.

---